(จอร์จ แน็ปป์ นักข่าวสืบสวน)
ฮัลโหล
คุณรู้ชื่อผมและรู้ว่าผมทํางานอะไรใช่ไหม
รู้ครับ
คุณคือคนที่เราเรียกว่าผู้แจ้งเบาะแส
ใช่ นั่นแหละผมเลย
คุณได้พูดต่อหน้ารัฐสภารึยัง
ครับ พูดแล้ว แน่นอนว่าพูดแบบไม่เปิดเผย
ยังไม่เคยพูดในที่สาธารณะ
อ่อ ผมอยากเล่าเรื่องนี้ให้โลกรู้ แต่ผมต้องการหลักฐาน
ผมพาคุณไปสถานที่นึงได้ เพื่อพิสูจน์ว่าของพวกนี้มีอยู่จริง
เรากําลังพูดถึงอะไรกันแน่
ระบบต่อต้านแรงโน้มถ่วง ระบบอาวุธขั้นสูง
มีเทคโนโลยีที่น่าทึ่ง
กว่าการเดินทางขนส่งมากมายอยู่ข้างนอกนั่น
ฟังดูเหมือนคุณกําลังบอกว่า กองทัพสหรัฐฯ และผู้รับเหมา
สามารถสร้างเลียนแบบของพวกนี้ขึ้นมาเองได้
ใช่ พวกเขาทําได้ และทําสําเร็จมาแล้วกว่า 50 ปี
เราจะช่วยคุณเผยแพร่เรื่องนี้ออกไปได้ยังไง
มีทางที่เราจะเดินหน้าไป และมีหลักฐานแน่นหนา
ที่จะโน้มน้าวทุกคนว่าสิ่งที่คุณพูดเป็นความจริงไหม
ผมกําลังหาทางอยู่ ตอนนี้ผมตกที่นั่งลําบาก
ผมต้องคํานึงถึงความปลอดภัย ของคนวงในเหล่านี้และของตัวผมเอง
และทุกคนที่เกี่ยวข้องกับเรื่องนี้
รวมถึงคุณด้วย จอร์จ
(สืบความจริงคดีต่างดาว)
มีหลักฐานมากมายมหาศาล
ที่บ่งบอกว่าเรามีสิ่งที่ชีวิตที่ไม่ใช่มนุษย์ที่ชาญฉลาด
มีปฏิสัมพันธ์กับเราบนดาวดวงนี้
เราไม่รู้ว่าพวกเขามาจากไหน พวกเขาทําสิ่งที่เราทําไม่ได้ได้
กองทัพของเรารู้
ว่ามีความสนใจอย่างแรงกล้าที่ไม่จางหาย ไม่ว่าพวกเขาจะเป็นอะไรก็ตาม
ในสถานที่ที่มีความอ่อนไหวที่สุดของเรา
ว้าว นั่นอะไร
นี่ของจริงและผมกําลังอยู่ใจกลางเลย
ผมชื่อจอร์จ แน็ปป์ คนรู้จักผมในฐานะนักข่าวยูเอฟโอ
ผมทําข่าวเรื่องนี้มาจากแทบทุกมุมมองแล้ว
น่าจะทํามานานกว่า นักข่าวกระแสหลักคนอื่นในประเทศ
เราแค่อยากรู้ว่าเกิดอะไรขึ้น
ผมไม่ได้เริ่มทําประเด็นนี้ ในฐานะคนเชื่อเรื่องยูเอฟโอ
ผมถือว่ามันเป็นประเด็นข่าวเสมอ
แต่หลังจากพูดคุยกับพยานผู้พบเห็น...
สิ่งที่เกิดขึ้นบนนั้น อาจเป็นเหตุการณ์สําคัญที่สุดในประวัติศาสตร์
ผู้เชี่ยวชาญ...
สมมติฐานต่างดาว
มีความเป็นไปได้แน่นอน และในความคิดผม มีเหตุผล
และติดตามหลักฐานไปทั่วโลก
เป็นไปไม่ได้ที่ผมจะอธิบายเหตุผลทุกอย่างได้
แต่ความจริงถูกปิดบังไว้เป็นเวลานาน
เพราะการตีตราทางสังคม และความลับของรัฐบาล
มีคนพูดว่า "พออ้าปากพูด
ก็เป็นจุดจบของเงินบํานาญคุณได้เลย"
ผู้คนที่แสดงตัวออกมาอาจจะได้รับผลกระทบได้
รัฐบาลโกหกเราเรื่องยูเอฟโอ ปิดบังข้อมูล
สอดแนมองค์กรยูเอฟโอ
และทําให้พยานยูเอฟโอเสื่อมเสียชื่อเสียง
มันโหดร้ายมาก
กลยุทธ์บางอย่างที่พวกเขาใช้
ทําร้ายผมทั้งเรื่องงานและเรื่องส่วนตัว พูดตรงๆ นะครับ
ผมพยายามอย่างต่อสู้ โดยไม่มีความก้าวหน้ามาอย่างน้อย 20 25 ปี
พยายามทําให้หัวข้อนี้เข้าสู่กระแสหลัก
และดูเหมือนจะสิ้นหวัง
แต่ตอนนี้ สถานการณ์ทุกอย่างเปลี่ยนไปแล้ว
เรากําลังดูปรากฏการณ์ผิดปกติทุกรูปแบบ
แม้แต่งรัฐสภาก็จริงจังกับเรื่องนี้
มันน่าจะเป็นการพบเห็นยูเอฟโอ ที่น่าเชื่อถือที่สุดในประวัติศาสตร์
แต่ยิ่งประชาชนเข้าใกล้มากขึ้น
กับจานบินที่ตกลงมา กับศพ ก็จะยิ่งมีการต่อต้านมากขึ้น
เราต้องไปให้ไกลกว่าคําถามที่รู้กันอยู่ว่า "ยูเอฟโอมีจริงไหม"
ไปถึงสิ่งที่สําคัญจริงๆ
พวกเขามาที่นี่ทําไม
พวกเขาต้องการอะไรจากเรา
เรารับมือไหวใช่ไหม
(ลาสเวกัส เนวาดา)
เรากําลังจะไปเคแอลเอเอสทีวี
ผมทํางานที่นั่นมาตั้งแต่ปี 1981
งานประจําของผมตลอด 43 ปีคือ ผู้สื่อข่าวที่เคแอลเอเอสทีวี ลาสเวกัส
- ถ้าคุณพร้อม ผมก็พร้อม - เราพร้อมแล้ว
สาม สอง...
แอเรีย 51 ยังคงเป็นความขัดแย้งในตัวเอง
ฐานลับที่เป็นที่รู้จักที่สุดในโลก
อาจจะมีเทคโนโลยีล้ํายุคกําลังสร้างอยู่ในเงามืด
จอร์จ แน็ปป์ จากเอตนิวส์นาวครับ
ตอนย้ายมาที่นี่ ผมไม่รู้เลยว่าลาสเวกัสเป็นยังไง
ไม่ยักรู้ว่ามีที่ที่เรียกว่าแอเรีย 51 หรือพื้นที่ทดสอบเนวาดา
สถานที่ที่โดนระเบิดนิวเคลียร์มากที่สุดในโลก
ไม่รู้เรื่องฐานทัพอากาศเนลลิส
ความลับมากมายถูกซ่อนไว้ที่นี่ บางเรื่องก็ถูกเปิดเผยแล้ว
แต่ส่วนใหญ่ยังแฝงไปด้วยความลึกลับ
ยูเอฟโอหาผมเจอแทนที่จะเป็นในทางกลับกัน
วันนึงพวกเขาเดินเข้าประตูเคแอลเอเอสมา
ผู้ชายคนนึงชื่อว่าจอห์น เลียร์ บิล เลียร์ พ่อของเขาพัฒนาเครื่องเลียร์เจ็ต
เขาเดินเข้ามาในสถานีพร้อมกับเอกสารกองโต
เขาวางไว้บนโต๊ะของเจ้านายผม
แล้วบอกว่า "นี่คือข่าวใหญ่ที่สุดในอาชีพของคุณ"
"เกี่ยวกับการปกปิดเรื่องยูเอฟโอ มันจะทําให้คุณโด่งดัง"
เจ้านายผมอ่านไปสี่ห้าหน้า
ดันกองเอกสารคืนไป แล้วพูดว่า "ไม่จริงหรอก"
"ถ้าเป็นเรื่องจริง ผมก็ต้องรู้แล้ว"
ก่อนเลียร์จะออกจากสถานี ผมพูดว่า "เฮ่ ขอผมดูหน่อย"
(ออนเดอะเรกคอร์ด)
ตอนนั้นผมทํารายการทอล์กโชว์
ผมตัดสินใจลองดูว่าเลียร์จะมาออกรายการไหม
ผมให้เขามาออกแล้วปล่อยให้เขาพูด
ผมเริ่มสนใจเรื่องนี้มากประมาณสองปีก่อน
พ่อผมเห็นยูเอฟโอ พี่ชายผมก็เห็น
แล้วเขาเล่าเรื่องราวที่เหลือเชื่อ
จอร์จ ผมจะบอกสิ่งสําคัญที่สุดให้
ผมรู้เข้าว่ารัฐบาลได้กอบกู้
จานบินของจริงประมาณ 10 ถึง 15 ลํา
พวกเขามีศพมนุษย์ต่างดาว ประมาณ 30 ถึง 50 ตัว
ในห้องแช่แข็ง
พวกนั้นเป็นตัวแทน จากอย่างน้อยห้าอารยธรรมที่แตกต่างกัน
ตอนแรกผมก็ไม่เชื่อ
แต่ทันทีที่ออกอากาศ ประชาชนเริ่มโทรมา
มันน่าทึ่งมาก
ฉันเห็นยานพาหนะรูปทรงจานขนาดใหญ่
ใช่ มีมนุษย์ต่างดาวมาเยี่ยม
ผมรู้ว่าผมเห็นอะไร มันไม่ใช่เครื่องบิน มันไม่ใช่เฮลิคอปเตอร์
ผมเริ่มได้ข้อความหลายสิบ แล้วก็เป็นร้อยๆ เป็นพันๆ ข้อความ
และในที่สุดเมื่อเวลาผ่านไป คนจากรัฐบาล
คนที่รู้ความลับจริงๆ เริ่มคุยกับผมและเชื่อใจผม
นี่เป็นสิ่งที่เราควรศึกษา
ข้อมูลมากมายที่แบ่งปันกับผม
ผมเก็บไว้เป็นเวลานาน
แต่ไม่มีอะไรเป็นความลับได้ตลอดไป และในที่สุดเขื่อนก็แตก
ธันวาคม 2017 หนังสือพิมพ์นิวยอร์กไทมส์ ตีพิมพ์เรื่องราว
ที่เปิดเผยการมีอยู่ของโครงการของรัฐบาล ที่ไม่เคยมีใครรู้จักมาก่อน
ซึ่งทําหน้าที่สืบสวนยูเอฟโอ
หลังจากบทความในนิวยอร์กไทมส์ออกมา
รัฐสภาก็เริ่มไต่สวนแล้วอย่างลับๆ
ฟังความจากพยานเรื่องยูเอฟโอภายใต้คําปฏิญาณ
ถ้ามีอะไรที่ไม่ใช่ของเรา บินอยู่เหนือน่านฟ้าของเรา
สิ่งนั้นไม่ติดต่อกับเรา ไม่สมควรอยู่ตรงนั้น
นั่นคือนิยามของความอันตราย
พอปีที่แล้ว เริ่มมีการเปรยกับเรา
จากรัฐสภาว่าพวกเขาอยากมีการไต่ส่วน
และพวกเขากําลังมองหาพยานที่ดี เลยขอให้ช่วยจัดหาไปให้
คนกลุ่มนี้คือเจ้าหน้าที่ระดับสูง ที่ได้รับรางวัลมามากมาย
ที่ออกมาเปิดเผยการพบเห็นยูเอฟโอ
วัตถุพวกนี้พุ่งเข้าหารปภ.ด้วยความเร็วสูง
ก่อนจะโฉบออกไป
มันทําให้เรดาร์บนเครื่องบินใช้การไม่ได้เลย
มันอยู่นอกเหนือวัสดุศาสตร์ของเรา ที่เรามีอยู่ในปัจจุบัน
ถ้าคุณเชื่อว่าเรามียานที่ตกลงมา
เรามีศพของนักบินที่ขับยานลํานี้ไหม
พบชีววัตถุในการค้นพบบางครั้งครับ ใช่
แล้วมันเป็นชีววัตถุของมนุษย์หรือไม่ใช่มนุษย์
ไม่ใช่มนุษย์ และนั่นคือการประเมิน ของคนที่มีความรู้โดยตรง
ในโครงการนั้นที่ปัจจุบันยังอยู่ในโครงการ
เดฟ กรัสช์ให้การว่า มีการปฏิบัติการกอบกู้จานบินที่ตก
มีโครงการวิศวกรรมย้อนกลับ
และเรากอบกู้เทคโนโลยี ที่อยู่เหนือสิ่งอื่นใดที่เรามีมาได้
ข่าวลือทั้งหลายที่เราได้ยินมาหลายปีคือเรื่องจริง
และผมได้ที่นั่งแถวหน้าสําหรับเรื่องทั้งหมด
ผมรู้ว่าผมเห็นจอร์จ แน็ปป์อยู่ในฝูงชน
เขาเป็นคนทําข่าวแอเรีย 51 เขาเป็นต้นเหตุที่ผมรู้เรื่องนั้น
ตอนนี้หน้าต่างเปิดกว้างขึ้น มากกว่าที่เคยเปิดมา
เพื่อตอบคําถามสําคัญพวกนี้
ผมจึงนําความรู้ เส้นสายและการเข้าถึงพิเศษ ที่สั่งสมมาหลายสิบปี
สร้างเส้นทางใหม่ขึ้นมา
หาคําตอบที่พวกเขามาที่นี่ และสิ่งที่พวกเขาต้องการจากเรา
นี่คือโอกาสที่ผมรอมา 37 ปีแล้ว
และผมตั้งใจจะใช้มันให้เกิดประโยชน์สูงสุด
นี่จริงจังมาก จริงจังมานานแล้ว
และมันถูกเพิกเฉยมานานเกินไป
(บ้านของจอร์จ)
วันก่อนผมได้คุยโทรศัพท์กลางทะเลทราย
กับผู้ชายที่ไม่อยากเปิดเผยตัวตน แต่ผมรู้ว่าเขาเป็นใคร
ผมรู้จักชื่อนั้น
ผมตรวจสอบชื่อนี้กับใครบางคน
ที่ผมรู้จักมานานและผมเชื่อวิจารณญาณของคนนั้น
เพื่อดูว่าเขาเป็นตัวจริงรึเปล่า ว่าจะยืนยันอะไรได้ไหม
ปรากฎว่าได้
คนที่ผมถามบอกว่า
"ผมคิดว่าเขาเป็นจริงใจ"
"เขาพูดกับรัฐสภาจริงๆ
และกับหน่วยงานใหม่ของเพนตากอน ที่กําลังสืบสวนยูเอฟโอ ชื่อว่าแอร์โรว์"
ดังนั้นสองสิ่งที่พยานบอกเรา
คนรู้จักผมบอกทั้งสองอย่างเป็นเรื่องจริง
เขาดูถูกต้อง
สิ่งต่อไปที่ผมอยากทําคือนัดเจอกัน
แต่เขายังไม่พร้อมจะทําแบบนั้น
ระหว่างนี้ผมจะให้ความสนใจ
กับคําถามที่สําคัญกว่า
พวกเขามาที่นี่ทําไม
เริ่มแรก เราต้องดูพฤติกรรมที่ผู้คนสังเกตเห็น
ครั้งแล้วครั้งเล่าทั่วโลก
มักจะพบเห็นยูเอฟโอตามฐานทัพทหาร
พวกเขาอาจจะมา เพื่อตรวจสอบความสามารถของเรา
ดูเหมือนพวกเขาสนใจเสบียงอาหารของเรา
และบางครั้งก็นําไปสู่ การเผชิญหน้าใกล้ชิดกับมนุษย์
ราวกับว่าพวกเขาพยายามเข้าใจว่า เราเป็นใครและทําไมเราถึงใช้ชีวิตแบบนี้
มันมาอีกแล้ว
ส่วนใหญ่แล้ว พวกเขาเปิดเผยตัวเอง
ให้กับคนเดียวหรือคนกลุ่มเล็กๆ แค่ชั่วขณะหนึ่งเท่านั้น
จากนั้นพวกนั้นก็หายไป
บางครั้งพวกเขาก็เปิดเผยตัวเอง ให้คนนับพันในเวลาเดียวกัน
นี่คือการสําแดงพลัง หรือความพยายามสื่อสารกันแน่
ไม่ว่าปรากฏการณ์นี้คืออะไร มันฉลาดมาก มันฉลาดกว่าเรา
นี่อาจเป็นปฏิบัติการทางข่าวกรองมากกว่า
เพื่อรวบรวมเส้นเรื่องต่างๆ ที่กระจัดกระจาย ให้กลายเป็นภาพรวม
ที่อธิบายปรากฏการณ์ต่างๆ ที่เราพบเห็นมานานกว่า 70 ปี
และเส้นเรื่องเส้นแรก ที่ผมอยากดึงคือเบาะแสใหม่
ในปริศนายูเอฟโอที่แพร่หลายที่สุดเรื่องนึง
การตัดอวัยวะสัตว์
วันนี้มีรายงานการตัดอวัยวะเกือบ 15,000 ครั้ง
ส่วนใหญ่แล้ว หมอผ่าตัดลึกลับผ่าทั้งอวัยวะเพศ
เต้านม ทวารหนัก ตาหรือหูออกหมด
การตัดอวัยวะสัตว์อาจเป็นส่วนที่น่าฉงนที่สุด
ของภาพรวมยูเอฟโอที่ใหญ่กว่า
เหตุการณ์แบบนี้เกิดขึ้นทั่วโลก
ซากศพมักจะเลือดหมดตัว
แต่แทบไม่พบเลือดบนพื้นดินเลย
บางครั้งพบรอยแผลไหม้
และการผ่าตัดมีความแม่นยําราวกับใช้มีดผ่าตัด
(ออเรกอนตะวันออก)
ผมเริ่มสืบเรื่องการตัดอวัยวะสัตว์ ในช่วงปลายยุค 80
เรามีคดีมากมายในเนวาดาในรัฐบ้านเกิดของผม
และจนถึงวันนี้
เราไม่รู้ว่าเป็นฝีมือใครและทําไปเพื่ออะไร
แต่มีการรายงานถึงกิจกรรมทางอากาศแปลกๆ
ที่เกิดขึ้นพร้อมกับการชําแหละพวกนี้ ตั้งแต่เกิดปรากฏการณ์
เรื่องเล่าต่าง ๆ เกี่ยวกับฝูงปศุสัตว์ ที่ถูกชําแหละและแสงลึกลับบนฟ้า
มีมาตั้งแต่ช่วงยุค 1890 ในสหรัฐฯ
แต่รูปแบบเพิ่งปรากฎในช่วงต้นยุค 1970
เพราะอะุไร พวกเขาเก็บเกี่ยววัวเหรอ
พวกเขาสืบสวนกันเอง หรือสํารวจห่วงโซ่อาหารของเราเหรอ
พวกเขาก่อกวนเรา เพื่อดูว่าเราจะตอบสนองยังไงเหรอ
เราไม่รู้คําตอบของเรื่องนี้
แต่ดูเหมือนจะมีความสัมพันธ์แบบพึ่งพาอาศัยกัน
ระหว่างสิ่งต่างๆ บนท้องฟ้าที่ไม่สามารถระบุได้
และรอยแผลลึกลับประหลาดพวกนี้
ที่เกิดขึ้นทั่วอเมริกาเหนือและทั่วโลก
เบาะแสที่ผมติดตามวันนี้ เปิดกว้างและมีความเคลื่อนไหว
เจ้าของฟาร์มในส่วนนี้ของออเรกอน รายงานว่ามีการตัดอวัยวะที่ผิดธรรมชาติ
มีนายอําเภอชื่อเจเรไมอาห์ โฮล์มส์ กําลังสืบคดีพวกนี้อยู่
และเหมือนผู้รักษากฎหมายคนอื่นๆ มากมาย ทั่วอเมริกาเหนือ
ที่พยายามจะไขปริศนานี้ ผู้ชายคนนี้สับสนมาก
ผมหวังว่าเมื่อผมมาช่วยสืบปริศนานี้
เราจะเข้าใจกันมากขึ้นว่าทําไมเรื่องนี้ถึงเกิดขึ้น
และเราต้องพิจารณาความเป็นไปได้ทั้งหมด
ผมจึงตัดสินใจขอให้คนสนิท ดั๊ก เลาซ์ มาพบผมที่นี่
และหวังว่าจะช่วยกันหาคําตอบได้
ผมเป็นอดีตเจ้าหน้าที่คดีซีไอเอ
ตามภาษาของฮอลลีวู้ดคงเรียกกันว่าสายลับ
ระหว่างที่ผมทํางานที่หน่วยงานนั้น ผมเป็นสายลับภาคสนาม
เราต้องใช้ชีวิตที่เต็มไปด้วยคําโกหกและนามแฝง
แต่มันช่วยให้จับผิดได้เร็วมากเวลามีคนโกหกคุณ
สิ่งที่ผมประทับใจในตัวดั๊กคือ ประสบการณ์ภาคสนามของเขา
เขาเอาทุกอย่างมาเสี่ยง
เขารู้เรื่องการต่อต้านข่าวกรอง และกลอุบายของอาชีพ
ดีใจที่ได้เจอกันนะหนุ่มน้อย
เขาไม่ใช่คนเชื่อยูเอฟโอ เขายังมีมุมมองใหม่ๆ อยู่
และสามารถมองโลกนี้ ในแบบที่ผมคงมองได้ยากแล้ว
- ขอบคุณที่มาพบเรา - ได้เลย
มีคนบอกว่าคุณเคยทําฟาร์ม
- ก่อนจะมาเป็นตํารวจ - ใช่แล้ว
และคุณเคยมีประสบการณ์ กับปริศนาการตัดอวัยวะมาแล้ว
- เคยครับ ใช่ - เกิดอะไรขึ้น
ในปี 2004 ผมทํางานที่ฟาร์ม ทางตอนใต้ของออริกอน
ระหว่างที่ผมอยู่ที่นั่น มีการตัดอวัยวะหลายครั้ง
ผมรู้คําตอบอยู่แล้ว แต่คลี่คลายคดีได้ไหม
ไม่ได้
สํานักงานของคุณได้รับรายงานกี่ครั้ง
ตั้งแต่คดีแรกของเราในปี 2019 ผมคิดว่านะ
เรามีรายงานทั้งหมดห้าครั้ง
มีความคล้ายคลึงกันไหม
ระหว่างรายงานห้าครั้งที่คุณได้รับที่คุณคิดว่า
"อาจจะเป็นฝีมือคนเดียวกันที่ก่อเหตุทั้งห้าครั้งนี้"
คือว่าอวัยวะสืบพันธุ์หายไป
หูหายไป ลิ้นก็หาย จมูกก็หาย
ปกติส่วนหนึ่งของแก้มโดนมีดเฉือนออกไป
มีบางคนบอกว่าเรามีนักล่า
ฝีมือลัทธิ มนุษย์ต่างดาว
บางคนก็บอกว่าเป็นฝีมือรัฐบาล
ผู้คนพยายามหักล้างปริศนาการตัดอวัยวะสัตว์
นับตั้งแต่มีรายงานครั้งแรก
เจ้าของฟาร์มในนิวเม็กซิโกนั้น เมื่อการชําแหละแพร่ระบาดออกไป
ทั้งชําแหละวัว แกะและม้า
พวกเขาจึงจ้างอดีตเจ้าหน้าที่เอฟบีไอมา
มันเป็นการปกปิดข้อมูล เขาทําการสืบสวนน้อยมาก
และกลับมาพร้อมรายงาน ที่ถูกอ้างอิงซ้ําแล้วซ้ําเล่า
"อ๋อ ฝีมือสัตว์นักล่า"
"ฝีมือหมาป่าไคโยตีกับสิงโตภูเขา" มันไม่ใช่เลย
หมาป่าไคโยตีไม่ผ่าอะไรด้วยมีดผ่าตัด
บางคนบอกว่าเป็นพวกบูชาปีศาจ
ปีศาจเบเอลเซบับที่ใช้เลเซอร์พวกนี้อยู่ไหน
พวกเขาทํายังไงถึงไม่ถูกจับซะที
เป็นหมื่นคดีแต่ไม่มีใครถูกจับได้สักคน
เป็นพวกบูชาปีศาจที่ลับๆ ล่อๆ มากทีเดียวนะ
ไม่มีผู้รักษากฎหมายที่ไหนอยากพูดว่า "อาจเป็นมนุษย์ต่างดาวก็ได้"
- คุณไม่อยากพูดแบบนั้นหรอก - ใช่ ไม่เลย
แต่มีบางอย่างแปลกๆ เกิดขึ้นที่นี่
ในฐานะนักสืบ เราไม่สามารถสืบสวนด้วยความลําเอียง
เพราะเมื่อนั้นเราอาจจะมองข้ามหลักฐาน
ที่บ่งบอกว่าเป็นอย่างอื่นได้
บางครั้งการหาเหตุผลก็ตอบคําถามได้ว่าใครทํา
ดังนั้น ถ้าเราไม่มีเหตุผล ก็ช่วยให้เราหาคนทําไม่ได้
ผมรู้ว่าเจ้าของฟาร์มมักไม่แสดงตัวเสมอไป เมื่อเกิดเรื่องแบบนี้
คุณมีใครที่อาจจะคุยกับเราไหม
เดฟ ฮันต์เป็นคนแรก... เขาเป็นคดีแรกที่ผมทํา
ตอนแรกเขาไม่อยากพูดถึง
แต่ตั้งแต่นั้นมา เขาเปิดใจมากขึ้น และเขาอาจจะเป็นคนที่พวกคุณคุยด้วยได้
ผมรู้ว่าแกรนต์เคาน์ตี ฮาร์นีย์เคาน์ตี ครุกเคาน์ตี เดชูตส์เคาน์ตี
เพิ่งเกิดเหตุเมื่อเร็วๆ นี้
ผมจะไม่ตั้งสมมติฐานไว้ก่อนแน่นอน เมื่อเริ่มสืบสวนเรื่องนี้
แต่ถ้าผมเริ่มเห็นรูปแบบ มันไม่ใช่เหตุบังเอิญ มันคือรูปแบบ
แล้วอะไรทําให้เกิดการซ้ําซ้อน
ทําไมมันถึงเกิดขึ้น
บางอย่างกําลังทําให้สิ่งนี้เกิดขึ้น
ผมอยากรู้ว่ามันคืออะไร
จ่าโฮล์มส์ช่วยให้เราได้เบาะแสสองอย่าง
เกี่ยวกับเหตุชําแหละปศุสัตว์เมื่อเร็วๆ นี้ ซึ่งอยู่ห่างกันประมาณ 300 กว่ากม.
ผมจะไปสืบดูคดีที่ยังไม่คลี่คลาย ที่วีลเลอร์เคาน์ตี
ระหว่างที่ดั๊กไปพบกับอดีตผู้จัดการฟาร์ม
ในฮาร์นีย์เคาน์ตี
เขาอยู่นอกเหนือเขตอํานาจของจ่าโอล์มส์
แต่คดีนี้สร้างกระแสไปทั่วหน่วยงานทางกฎหมาย
ในออเรกอนตะวันออก
ตอนนี้เราใกล้จะถึงเบิร์นส์ รัฐออเรกอนแล้ว
ไม่ใช่เมืองที่ไปถึงได้ง่ายๆ เลย จะบอกให้
ผมมีคนรู้จักอยู่ที่นี่ ชื่อโคลบี้
เขามีประสบการณ์ตรงกับการชําแหละปศุสัตว์
ไม่มีอะไรดีไปกว่าการมาถึงแหล่งข่าวโดยตรง
แล้วสอบถามจากคนที่รู้ดีที่สุด
เท่าที่ผมรู้มาเกี่ยวกับโคลบี้ เขาไม่ค่อยเชื่อเรื่องมนุษย์ต่างดาว
และผมก็เข้าใจ
แต่การที่เขาเต็มใจจะคุยกับผม
แปลว่าเขาต้องการคําตอบจริงๆ
โคลบี้
อรุณสวัสดิ์
- ดั๊ก เลาซ์ครับ - ดั๊ก
- ใช่ เป็นไงบ้าง - ยินดีที่รู้จัก
- ขอบคุณมากที่มาเจอกันเร็วขนาดนี้ - แน่นอน ดีใจที่คุณมา
ผมชื่อโคลบี้ มาร์แชลล์ ผมโตที่นี่ในฮาร์นีย์เคาน์ตี
ครอบครัวผมอยู่ในชุมชนนี้ประมาณหกชั่วอายุคน
ตอนนี้ผมก็เลี้ยงลูกที่นี่
ผมจะวางให้ดูที่ท้ายรถกระบะ
เรามีวัวกระทิงห้าตัว
ที่ถูกฆ่าและถูกชําแหละ
ภายในเวลา 24 ชั่วโมง
ตรงนี้เป็นที่ที่คาวบอยของผมพบวัวตัวแรก
ซึ่งเป็นสถานการณ์ที่แปลกมาก
แต่หลังจากที่เขาเจอวัวตัวที่สอง เรารู้ว่ามีบางอย่างเกิดขึ้น
ในวันเดียว วัวสองตัว ใช่
ถูกต้องเลย
เราติดต่อตํารวจรัฐแล้ว
เราติดต่อกรมป่าไม้
เราติดต่อนายอําเภอแล้ว
เราให้พวกเขามาพยายามหาหลักฐานทางนิติเวช
ที่จะพาเราไปหาใครสักคนที่ก่ออาชญากรรมนี้
รวมถึงเสนอเงินรางวัล 25,000 ดอลลาร์ด้วย
แต่ไม่ได้อะไรขึ้นมาเลย
จะน่าสนใจดีนะถ้าไปที่ฟาร์มแล้วดูกัน
ผมอยากไปดูด้วยตัวเอง ถ้าพร้อมแล้วก็ไปกันเลย
(เบิร์นส์ ฮาร์นีย์เคาน์ตี)
(ฟอสซิล วีลเลอร์เคาน์ตี)
ผมเพิ่งมาถึงเมืองชื่อว่าฟอสซิลในออเรกอน เพื่อพบเดฟ ฮันต์
นายอําเภอบอกว่าเดฟ ฮันต์มั่นคงดั่งหินผา
เป็นพลเมืองที่น่านับถือ เขาอยู่ที่นี่มาทั้งชีวิต
เขาเป็นเจ้าของฟาร์มรุ่นที่ห้า อยู่บนที่ดินนี้มา 70 ปี
เราใช้เวลานาน กว่าจะกล่อมให้เขาคุยกับเราเรื่องนี้ได้
เพื่อนบ้านเขาก็เหมือนกัน
เพื่อนบ้านของเขาอย่างน้อยสิบคน ก็เจอเหตุการณ์คล้ายๆ กัน
พวกเขาไม่ได้พยายามจะเป็นคนดัง หรือเริ่มทําพอดแคสต์
พวกเขาอยากให้เรื่องนี้หายไป
ผมไล่ตามเรื่องราวพวกนี้ไปทั่วอเมริกาเหนือ
เจ้าของฟาร์มมากมายไม่อยากพูดถึงมัน
ใช่ มันพูดยากเมื่อเราเกิดและโตมากับฝูงปศุสัตว์
เรารู้ทุกอย่างที่พวกมันทํา และทุกอย่างที่เกิดขึ้นกับพวกมันได้
แล้วดันเห็นอะไรบางอย่างที่ไม่ปกติ
เลยอยากเก็บไว้ก่อนสักพัก
เล่าเรื่องสัตว์ของคุณให้ฟังหน่อย คุณเสียตัวไหนไป
กับวัวกระทิงเกิดขึ้นเมื่อเดือนธันวาคม
กับวัวเกิดขึ้นเมื่อเดือนมิถุนายน ไม่ก็กรกฎาคมถัดมา
ผมไม่ใช่คนเดียวที่เจอเรื่องแบบนี้ มีจอห์น เดย์ กับเซเนกาและแอนเทอโลป
- อยู่เต็มไปหมด - คุณคิดว่าเกิดเหตุทั้งหมดกี่ครั้งในบริเวณนี้
หลายครั้ง 15 ไม่ก็ 20
ภายในระยะเวลาเท่าไหร่
ในช่วงสี่ปีที่ผ่านมา สามสี่ปี
ผมเข้าใจว่าเคยเกิดเหตุแปลกๆ ครั้งอื่นๆ มาแล้วด้วย
ผมไม่รู้ว่าอะไรเป็นสาเหตุ แต่เรามีวงกลมปริศนาหลายครั้ง
ที่โผล่มาในทุ่งหญ้า
พวกมันมีรูปแบบ ปรากฏขึ้นมาแล้วก็หายไป
ในฤดูใบไม้ผลิจะเห็นชัดมาก
และมันเกิดขึ้นในช่วงเวลาเดียวกัน
มีอะไรแปลกๆ บนท้องฟ้า ที่คุณเชื่อมโยงกับเรื่องนี้ไหม
อือ ผมเคยเห็น ผมเรียกมันว่าวัตถุบินที่ไม่สามารถระบุได้
- บรรยายมาสิ - มันกลมๆ
มีหน้าต่างสี่เหลี่ยมสีเขียวล้อมรอบตรงกลาง
และหน้าต่างกลมๆ สีแดงที่ด้านบน
มันอยู่ตรงนั้นนานเท่าไหร่
นานพอที่ผมไปหยิบปืนไรเฟิลมายิงมันได้
- คุณยิงเหรอ - ไม่ เพราะเรื่องนี้ตลกนะ
มันยังอยู่ตรงนั้น แล้วเมียผมก็เรียกผม
พอผมออกมา มองดูมัน ผมพูดว่า "ผมจะไปยิง"
ผมมีปืนไรเฟิลและที่ตลกที่สุดก็คือ
มันอยู่ตรงนั้นและทันทีที่ผมเล็งปืนไปที่มัน
หายวับเลย
หายไปเลยเหรอ
ไม่ขึ้นลงซ้ายขวาอะไรทั้งนั้น หายไป
ผมไม่แปลกใจเลยที่ได้ยินว่ามีกิจกรรมยูเอฟโอ
ที่เกิดขึ้นพร้อมกับเหตุชําแหละสัตว์พวกนี้
เพราะมีการรายงานไว้ทั่วโลก
แต่อีกมุมนึงของปริศนานี้ที่เราเพิ่งรู้กันวันนี้
วงกลมปริศนาอยู่ข้างนอกนั่น
วงกลมขนาดมหึมาจากไหนไม่รู้โผล่มาในทุ่งหญ้า
และอีกสองสามปีต่อมา ต้นหญ้า ฟางที่งอกขึ้นตรงนั้น
สูงใหญ่และแข็งแรงกว่าทุกอย่างที่อยู่รอบๆ
พวกมันมาจากไหน
ทําไมไม่มีหน่วยราชการอื่นมาสืบเรื่องนี้
เป็นเพราะพวกเขาไม่เชื่อพยานเหรอ
หรือพวกเขาไม่แปลกใจ
พาผมไปดูได้ไหมว่าวัวกับกระทิงถูกพบที่ไหน
ได้เลย
(เบิร์นส์ ออเรกอน)
- ผมรู้ว่าวัวกระทิงราคาเท่าไหร่ - ใช่
อย่างน้อยก็ 5,000 หรือ 10,000 ดอลลาร์
แต่ละเหตุการณ์นั้น ทําเสียเงินไปประมาณสองหมื่น
ถ้ามีคนชนรถคุณพัง และมันมีมูลค่า 20,000 ดอลลาร์
คุณจะโมโหมากแน่ๆ
ถ้ามีคนทํารถคุณพังห้าคันล่ะ
สาเหตุที่เป็นไปได้มากที่สุด
คือโคลบี้มีศัตรู และมีคนทําให้เขาเสียเงินไปหนึ่งแสน
- ใช่แล้ว - แน่นอน คําถามสําคัญที่สุดคือทําไม
คุณเคยคิดว่าน่าจะเป็นเรื่องเหนือธรรมชาติไหม
ผมแน่ใจว่าคนคงเคยถามคุณ เพราะคนอ้างกันว่าเป็นมนุษย์ต่างดาว
- ใช่ - คุณคิดยังไงกับเรื่องนั้น
ผมคิดว่าไม่น่าจะเป็นมนุษย์ต่างดาวนะ
ผมคิดว่าเป็นฝีมือของกลุ่มคน
ผมไม่ตั้งสมมติฐานอะไรล่วงหน้า ผมรู้ว่าหลายคนทํา
และยิ่งคุณหาหลักฐาน เพื่อพิสูจน์สถานการณ์ของคุณได้มาก
แน่นอนว่าผมก็เข้าใจคุณมากขึ้น
ผมก็จะยิ่งเชื่อคุณ
โดยเฉพาะถ้าเราพูดถึงสิ่งที่
ตอนแรกอาจจะดูแปลกประหลาด
ตอนที่คาวบอยเจอกระทิงตัวแรก มันอยู่ตรงนี้
พระเจ้า ผมไม่คิดว่ากระดูกจะยังอยู่ตรงนี้
ใช่
พอเดินไปถึงแล้วเห็นซากกระดูกต่อหน้าผม
มันเหลือเชื่อมาก
มันนอนอยู่ตรงนั้น ไม่มีอวัยวะเพศ
อวัยวะสืบพันธุ์ทั้งหมดถูกเอาออกไป
โดยไม่มีอันตรายอื่นใดต่อสัตว์เลย
ไม่อยากพูดหยาบคายนะ
แต่อยากได้อัณฑะวัวกระทิงไปทําไม ไปขอร้านขายเนื้อฟรีๆ เลยก็ได้
ไม่มีเลือดรอบตัวหรือบนซากสัตว์เลย
ถึงขนาดที่ในช่วงหลายเดือนต่อมา
ซากของมันละลายลงไปในพื้นดิน
มันไม่ได้ถูกทึ้งเป็นชิ้นๆ จากพวกสัตว์ที่กินซากสัตว์หรืออะไรอย่างนั้น
ผมแค่คํานวณในหัวนะ น่าจะมีเลือดสัก 50 ลิตร
- ถูกต้อง - เลือดเยอะมากนะนั่น
ใช่แล้ว และมันต้องเละเทะ
- เยอะมากๆ - ใช่
จะทําแบบนั้นได้ยังไงโดยไม่ให้เลือดหกสักหยด
แปลว่าวัวตัวนี้ต้องถูกสูบเลือดออกจนหมดตัว
ก่อนที่จะเอาอวัยวะเพศออก พวกเขาต้องสูบเลือดมันออกจนหมด
ใช่
ตรงนี้ คุณจะเห็นตรงใต้ต้นไม้พวกนั้น
นั่นคือกระดูกของวัวตัวที่สองที่ถูกชําแหละ
ผมเห็นจากตรงนี้ ใช่
เหมือนวัวตัวแรกที่เราเห็น ดั๊ก เราเดินมาถึงตรงนี้
แล้วเห็นว่ายังมีกระดูกอยู่
ไม่มีสัตว์ที่กินซากสัตว์ ไม่มีสัตว์นักล่า
เข้าถึงตัววัวแล้วทึ้งมันเป็นชิ้นๆ ลากมันไปทั่วได้
กระดูกพวกนี้สะอาดเรียบ
มันไม่ได้ถูกแทะหรือเคี้ยว ไม่ได้แตกเป็นเสี่ยงๆ
โดยหมาป่าไคโยตีและสัตว์อื่นๆ
- ด้วยฟัน - ใช่แล้ว
งั้นนี่ต้องเป็นเพราะ
พวกสัตว์ที่กินซากสัตว์คงได้กลิ่นอะไรบางอย่าง
และมันมีสัญชาตญาณรู้ว่าอย่าแตะต้องเนื้อนี้
- มีห้าตัวใช่ไหม - ถูกต้อง
พวกนั้นก็ไม่ถูกสัตว์ที่กินซากศพแตะต้องเช่นกัน
- ถูกต้อง - งั้น...
เรื่องบังเอิญไม่มีจริงหรอก เรื่องนี้ไม่ได้เกิดขึ้นโดยไม่มีปัจจัยอื่น
- ไม่มีทาง - จริง แน่นอนที่สุด
สิ่งที่ทําให้ผมขนลุกที่สุด
คือมันซับซ้อนมาก และไม่มีข้อผิดพลาดเกิดขึ้นเลย
ผมเข้าใจว่าทําไมคนถึงเชื่อว่า เป็นฝีมือมนุษย์ต่างดาว
สิ่งหนึ่งที่ผมมั่นใจคือเรื่องนี้มีจุดประสงค์
ใครบางคนหรืออะไรสักอย่างบังคับให้มันเกิดขึ้น
และนี่คือปฏิบัติการที่ล้ําหน้าสุดๆ
(ฟอสซิล ออเรกอน)
ทุ่งหญ้าตรงนี้เลยที่เราเก็บฝูงวัวกระทิงไว้
เราจะหยุดตรงนี้
นี่คือสถานที่เกิดเหตุ
- ตรงนี้เหรอ - ตรงนี้
วัวมันนอนอยู่ตรงนี้
หันหน้าไปทางนั้น ขาหน้ายื่นออกมา
มันนอนในท่าที่ผมไม่เคยเห็น วัวกระทิงหรือวัวไหนนอนมาก่อนเลย
ไม่มีรอยเท้า ไม่มีเลือด
จมูกมันหายไป ริมฝีปากก็หายไป ลิ้นกับหูก็หายไปด้วย
หางมันถูกถลกหนัง
ความแม่นยํา... ผมเรียกว่าตัดด้วยเลเซอร์
มันเป็นการตัดด้วยความร้อน
เพราะขนตรงรอยกรีดมันหยิกเหมือนโดนเผาไหม้
ช่วงเวลานี้ของปี พื้นนี้เต็มไปด้วยหิมะรึเปล่า
- ใช่ สี่นิ้ว - หิมะหนาสี่นิ้ว
- ใช่ - และไม่มีร่องรอยเลย
ไม่มีร่องรอย
และไม่มีเลือด
แม้แต่หยดเดียว
สัตว์ตัวนั้นไม่มีเลือดในตัวเลย
สัตวแพทย์ของผม เธอบอกว่าทางเดียว ที่น่าจะสูบเลือดจากสัตว์ได้หมด
คือสูบเลือดออกขณะที่มันยังไม่ตาย
เพื่อให้สัตว์สูบฉีดเลือดออกมา
- นั่นเป็นวิธีตายที่แย่มาก - ใช่
ผมรู้ว่าวัวตัวอื่นๆ ของผม
ที่อยู่ในทุ่งหญ้านี้กลัวแทบตาย
พวกมันกลัวแทบตายและวัวผมไม่เคยกลัว
ผมลูบมันได้
ถ้าคุณเป็นคนเลี้ยงวัว นั่นจะบอกคุณมากกว่าอะไรทั้งนั้น
เกิดเรื่องประหลาดขึ้นที่ทําให้วัวพวกนั้นกลัวหัวหด
เมื่อนานมาแล้ว นักข่าวสืบสวนคนแรกๆ
ที่สืบเรื่องนี้เรียกว่า เป็นการเก็บเกี่ยวของมนุษย์ต่างดาว
ผมไม่รู้ว่ามันใช่อย่างนั้นไหม แต่มันดูเหมือนมีใครสักคน
กําลังเก็บเกี่ยวชิ้นส่วนของปศุสัตว์ไปทีละน้อย
และมันไม่ใช่ชิ้นส่วนเดียวกันกับที่เราเก็บเกี่ยว
ผมเจอวัวตัวนี้ในสภาพนี้ ตายแล้วแต่เชิดหัว
มันห่างกันหกเดือน ธันวาคมแล้วก็กรกฎาคม
แรงโน้มถ่วงบอกได้ว่า
หัวจะร่วงลงพื้นทันทีที่มันตาย
วัวตัวนั้นตายแล้ว แต่หัวมันยังยกเองได้อยู่
- มันแปลกและน่าขนลุกมาก - ใช่
ทําไมถึงไม่ใช่คนทํา ทําไมคุณรู้ว่าไม่ใช่ฝีมือคน
ผมเป็นคนเลี้ยงวัวมา 70 ปีแล้ว
ผมรู้ว่าทุกอย่างที่ฆ่าวัวได้หน้าตาเป็นยังไง
มันไม่ใช่อะไรอย่างนั้นเลย
คุณไม่สามารถอุ้มวัวกระทิงหนักพันกว่ากิโลขึ้นมา แล้วจัดให้มันอยู่ในท่านั้น
แล้วเฉือนทุกอย่าง ตัดอวัยวะออกไป
สูบเลือดออกจนหมดตัวโดยไม่ทิ้งร่องรอยไว้ไม่ได้
มันเป็นไปไม่ได้
ความเห็นของผมนะ มีบางอย่างอุ้มวัวขึ้นมา ทําอะไรทั้งหลายกับมัน
แล้วค่อยวางมันลง
ถ้าอะไรก็ตามที่เข้ามาฆ่าวัวตัวนี้ ไม่ทิ้งร่องรอยไว้เลย
มีอะไรยับยั้งไม่ให้ฆ่าเพิ่มอีกสิบตัวพรุ่งนี้ล่ะ
- มันทําให้หมดตัวได้เลย - หรือฆ่าคน
- ใข่ - เหมือนการเก็บเกี่ยว
- ใช่ - พวกเขากําลังเก็บเกี่ยว
พวกเขากําลังเก็บเกี่ยว นั่นคือสิ่งที่พวกเขาทํา
พวกเขาไม่ได้แค่มาที่นี่ ฆ่าวัวแล้วจากไป
พวกเขาเก็บเกี่ยวอวัยวะที่ต้องการจากสัตว์ทุกตัว
เดฟมีลูกชายที่บอกว่าเขาก็เคยมีประสบการณ์
กับสิ่งที่อธิบายไม่ได้ที่นี่เช่นกัน
- หวัดดีครับ ผมจอร์จ - จินเจอร์ เมียผม
จินเจอร์ ยินดีที่รู้จักครับ คุณเห็นที่นี่เหรอ
ใช่ เรากําลังขับรถผ่านไปแล้วเห็นกวางตัวใหญ่
ใครๆ ถามเราตลอด อยากเห็นกวางตัวโต
ผมเลยแวะถ่ายวิดีโอเอาไว้ตรงขอบทางตรงนั้น
ตอนนั้นผมไม่สังเกตว่ามีอะไร
หลังจากนั้น ฉันเอาวิดีโอให้คนอื่นดู
พวกเขาถามผม "นั่นอะไร มีบางอย่างอยู่ข้างหลังมัน..."
- ขอดูหน่อยได้ไหม - ได้
- นี่ไงกวาง - เห็นที่อยู่ข้างหลังไหม
- มีบางอย่างเดินอยู่ข้างหลัง - ใช่ แต่...
นี่มันสัตว์ป่านะ
มันขี้ตื่นมาก
คุณเข้าไปใกล้ขนาดนั้นโดยที่สัตว์ไม่รู้ตัวไม่ได้
- มันน่าจะมีปฏิกิริยา - แน่นอน มันคงเผ่นแน่บแล้ว
ถ้าเป็นคนจริง กวางก็คงจะ...
มันต้องรู้ตัว
มันมองมาที่ผม
ถ้ามันอยู่ข้างหลังใกล้กันขนาดนั้น
กวางคงตกใจไปแล้ว
พอขยายภาพและเล่นช้าลงก็ยิ่งแปลกมาก
ผมขอสําเนาวิดีโอนี้แล้วแชร์ออนไลน์ได้ไหม
- แน่นอน - แน่นอน
พอเอาไปรวมกับทุกอย่างที่เกิดขึ้นที่นี่ มันก็ยิ่งแปลกมาก
มันดูเหมือนสอดคล้องกับกิจกรรมแปลกๆ อื่นๆ
หลังจากเหตุชําแหละวัวเกิดขึ้น
ลูกสาวผมออกไปที่ระเบียงตอนกลางคืนในฤดูร้อน
แล้วมีอะไรสักอย่างรูปสามเหลี่ยม มีไฟสามดวงบินเข้ามา
ลูกตะโกนหาผม ผมวิ่งเข้าไป คว้ากล้องส่องทางไกลและผมดูเจ้านี่อยู่
มันบินต่ําและช้ามาก เงียบกริบไม่มีเสียงสักแอะ
- เหนือบ้านเหรอ - ใช่
- คุณเห็นสัญลักษณ์อะไรไหม - ไม่เห็น
มันดูเหมือนเครื่องจักรอะไรสักอย่าง มีท่อ มีสายไฟ
อยู่ข้างใต้มัน และมีไฟดวงใหญ่สามดวงอยู่ตรงมุม
อย่างที่บอก เราพยายามไม่คิดถึงมันมาก
เพราะมันอธิบายไม่ได้
ดังนั้นอย่าคิดมากจนนอนไม่หลับเลย
เราไม่เครียดมากหรอก เราแค่...
- ทําอะไรได้ไม่มาก - มันก็เป็นแบบนี้
พวกหน่วยงานกฎหมายก็ไม่รู้
ได้แต่หวังว่ามันจะไปที่อื่น
- แน่นอน - ใช่เลย
สิ่งที่ดูเหมือนมนุษย์เดินบนเนินเขา
การพบเห็นยูเอฟโอครั้งสําคัญสองครั้ง ในครอบครัวเดียวกัน
คดีชําแหละตามรูปแบบสองคดี และวงกลมปริศนาทั้งหมดในที่เดียว
แสดงว่ามีความเชื่อมโยงกัน ระหว่างปรากฏการณ์ประหลาดพวกนี้
ตอนนี้เราต้องนําทุกอย่างที่เรารวบรวมมา
ไปให้เพื่อนร่วมงานผม
ที่มีคุณสมบัติพิเศษที่จะช่วยเรา เชื่อมโยงจุดต่างๆ ได้ว่าทําไมมันถึงเกิดขึ้น
(ลาสเวกัส เนวาดา)
ผมคิดว่าโลกนี้ไม่มีใครที่ลงมือสืบสวน
เหตุชําแหละสัตว์ด้วยตัวเอง มากกว่าคอล์ม เคลเลเฮอร์แล้ว
คอล์มมีปริญญาเอก เขาเป็นนักชีวเคมี
เขาเคยไปที่เกิดเหตุการณ์ชําแหละ หลายสิบที่ทั่วโลก
เขาสุ่มตัวอย่างจากที่เกิดเหตุ ส่งไปห้องแล็บ
เขาส่งไปวิเคราะห์ เขาร่วมงานกับสัตวแพทย์
เขาคิดทฤษฎีบางอย่างเกี่ยวกับสิ่งที่เกิดขึ้น
เราใช้เวลาสองสามวันคุยกับเจ้าของฟาร์ม และผู้รักษากฎหมายที่นั่น
แถวนี้มีเหตุการณ์แบบนี้หลายสิบครั้ง อย่างน้อยก็เป็นโหล อาจจะมากกว่านั้น
แต่พวกเจ้าของฟาร์มไม่ได้รายงานทุกครั้ง
เจ้าของฟาร์มของเราสองคนเห็นต่างกันว่า ใครเป็นคนทําเรื่องนี้
ผู้ชายที่ผมคุยด้วยที่เบิร์นส์คิดว่ามนุษย์เป็นคนทํา
คนนี้คิดว่าเป็นฝีมือมนุษย์ต่างดาว
พวกเขาคิดว่าคําตอบอยู่บนนั้น
ว่ามีคนจากบนนั้นมาเยือนและเก็บเกี่ยวไป
เพื่ออะไร ผมไม่รู้
มันทําให้ผมนึกถึงปฏิบัติการสุ่มตัวอย่างภาคสนาม
ผมไม่อยากคิดไปไกลกว่านั้นมาก
เพราะมันเป็นสมมติฐานที่อ้างอิงจากรูปแบบซ้ําๆ
ที่เนื้อเยื้อชิ้นเดียวกันถูกนําออกไปจากสัตว์พวกนี้
สิ่งที่เราเห็นว่าน่าสนใจมากคือ ไม่มีสัตว์นักล่ามากินพวกนี้เลย
อย่างที่เขาบอก สุดท้ายมันก็ละลายลงไปในพื้นดิน
- คุณว่านั่นเป็นตามรูปแบบไหม - ใช่ เป็นไปตามรูปแบบ
ยุคแรกๆ ของ NIDS สถาบันวิทยาศาสตร์การค้นพบ
เราติดกล้องวงจรปิดไว้บนตัวสัตว์
เพื่อดูว่ามีสัตว์นักล่าโผล่มาไหม
และสองคืนติดต่อกัน ไม่มีอะไรเข้าใกล้วัวเลย
ที่นั่นเต็มไปด้วยหมาป่าไคโยตี
กล้องวงจรปิดนั่นไม่โกหก ไม่มีสัตว์สักตัวเลย
ทําไมการค้นหาความจริงเรื่องนี้ถึงได้ยากนัก
ผมคิดว่าปรากฏการณ์การชําแหละปศุสัตว์
มีความหลอกลวงในตัวเอง
อะไรก็ตามที่ทําแบบนี้มีทักษะสูงมาก
พวกเขาเชี่ยวชาญด้านการผ่าตัด
พวกเขามีอุปกรณ์ที่ซับซ้อนมาก
นี่เป็นการแสดงออกถึงพลังดิบ และความประณีตอย่างมีพิธีกรรม
จะว่าไปมันคือรูปแบบการข่มขู่ทางจิตวิทยา
หลักฐานบ่งชี้ว่าพวกเขานําหน้าอยู่หนึ่งก้าวเสมอ
นี่คือความคิดหนึ่งที่วนเวียน อยู่ในหัวผมตอนกลางคืน
ถ้าพวกเขาทําแบบนี้กับปศุสัตว์ได้ มันหมายความว่ายังไงสําหรับเรา
ปรากฏการณ์การชําแหละปศุสัตว์นี้ ไม่ใช่สัญญาณที่ทําให้รู้สึกดีเลย
พวกเขาแสดงเจตนาร้ายต่อมนุษย์บ่อยไหม
มีเหตุการณ์บาดเจ็บทางการแพทย์ที่เราศึกษามา
แต่ไม่สามารถระบุเจตนา ของปรากฏการณ์นี้ได้หรอก
คนพวกนี้แค่อยู่ผิดที่ผิดเวลาเหรอ
และพวกเขาได้รับบาดเจ็บ จากการอยู่ใกล้ระบบขับเคลื่อนมากไป
ใกล้กับอาวุธพลังงานที่มุ่งเป้า หรืออะไรก็ตามที่ทําให้บาดเจ็บเหรอ
เหตุการณ์ที่โคลาเรสในบราซิลแตกต่างไปมาก
เกาะโคลาเรส ทางตะวันออกเฉียงเหนือของบราซิล
ถูกโจมตีนานประมาณหกเดือนถึง 12 เดือน
โดยวัตถุขนาดต่างๆ หลายสิบชิ้น
และพวกมันออกตามล่าคน
พวกคุณศึกษาเรื่องนั้นเหรอ
ใช่ มีเจตนาชัดเจนว่าจะทําให้คนบาดเจ็บ
และบางกรณีก็มีคนถูกฆ่า
ผมได้ยินเรื่องเหตุที่โคลาเรสครั้งแรก ตอนที่ผมเริ่มมาเส้นทางนี้
ย้อนกลับไปช่วงปลายยุค 80 และต้นยุค 90
แม้แต่ตอนนั้นยังดูแปลกๆ เลย
มันดูไม่เข้ากับรูปแบบที่ผมรู้เกี่ยวกับยูเอฟโอ
ผมอ่านทุกอย่างเท่าที่หาได้
แต่เหตุการณ์ที่นี่ไม่สอดคล้อง กับสิ่งที่เห็นที่อื่นเลย
(บ้านของจอร์จ)
ตอนแรกผมไม่รู้สึกเกรงกลัว กับความคิดเรื่องผู้มาเยือนจากนอกโลก
ผมคิดว่าถ้าเรายืนยันได้ นั่นจะเป็นเรื่องใหญ่ที่สุดในประวัติศาสตร์
เมื่อเวลาผ่านไป ผมได้เรียนรู้ เกี่ยวกับด้านมืดของปรากฏการณ์นี้
และคอล์มพูดถูก
เหตุการณ์ที่โคลาเรส บราซิล อาจจะพิสดารที่สุดในบรรดาเหตุทั้งหมด
ปลายปี 1977 ผู้คนหลายร้อยคน ริมแม่น้ําโทกันตินส์
ถูกทําร้ายและได้รับบาดเจ็บ จากสิ่งเหล่านี้ที่ออกมาจากท้องฟ้า
มีรายงานว่าบางคนเสียชีวิต จากการพบเจอเหล่านั้น
ภาพผู้บาดเจ็บเผยแพร่ไปทั่วโลก
มันกลายเป็นเหตุการณ์ยูเอฟโอ ที่มีการบันทึกไว้มากที่สุดแต่มีความเข้าใจน้อยที่สุด
ในประวัติศาสตร์ทั้งหมด
มีความลับมากมายในประเทศนั้น เช่นเดียวกับที่นี่
- ทีอาโก เป็นไงบ้าง - สบายดี ขอบคุณ คุณล่ะ
ขอบคุณมากที่สละเวลามาให้ผม
คําถามทั้งหมดที่ผมถามไปเกี่ยวกับโคลาเรส
เรื่องก็คือพยานไม่ยอมพูด ผู้บาดเจ็บไม่ยอมพูด
นั่นยังเป็นเรื่องจริงไหม
เมื่อก่อนพวกเขากลัวว่าถ้าพูดไป อาจมีบางอย่างเกิดขึ้น
แต่ความรู้สึกอับอายนั้นเปลี่ยนไปมาก
และส่วนใหญ่เป็นเพราะสิ่งที่เกิดขึ้นในสหรัฐฯ
ประชาชนและสังคมกดดันรัฐบาล
ให้เปิดเผยทุกอย่างเกี่ยวกับยูเอฟโอ
ถ้าคุณไปที่นั่น คุณจะเจอผู้คน ที่ถูกแสงพวกนี้โจมตี
ปรากฏการณ์นี้ยังเกิดขึ้นจนถึงทุกวันนี้
คุณบอกว่ามันยังเกิดขึ้นอยู่เหรอ
พวกเขาเห็นสิ่งเดียวกันเกิดขึ้น
และพวกเขากลัวว่าสิ่งที่เกิดขึ้นที่นั่นในอดีต
เกิดขึ้นได้ในตอนนี้ ในปัจจุบัน
ถ้ามันเกิดขึ้นจริงๆ แม้แต่ตอนนี้ ผมต้องไปที่นั่นเพื่อสืบสวน
ผมมีคนรู้จักที่มีความเชี่ยวชาญเกี่ยวกับเรื่องนี้
ผมขอให้เธอมาคุยเรื่องนี้ และเข้าร่วมการสืบสวนของเรา
ฉันชื่อเวอร์นิซ "ฟลายเกิร์ล" อาเมอร์ เพื่อนทุกคนเรียกฉันว่าวี
และหลังจากออกรบที่อิรักสองครั้ง
ฉันกลายเป็นนักบินรบหญิงผิวดํา คนแรกของอเมริกา
ผมไม่ใช่คนที่ฉลาดที่สุดในห้อง
หนึ่งในหลายๆ ด้านที่ผมไม่เชี่ยวชาญคือ การบินและวิศวกรรมการบิน
ผมไม่รู้เรื่องพวกนั้นเลย
เธอเป็นอดีตนักบินเฮลิคอปเตอร์นาวิกโยธิน
เธอรู้ว่าพวกเขาทํางานยังไง
รู้ว่ามีเครื่องบินประเภทไหนอีก ว่าสัญญาณไฟตอนจอดหน้าตาเป็นยังไง
- หวัดดีวี ยินดีต้อนรับ - จอร์จ
เธอทํางานเป็นตํารวจ เธอรู้วิธีสืบสวน
เธอเป็นคนเจ๋งไม่เบาเลย
เราไล่ตามเรื่องการชําแหละปศุสัตว์อยู่
- มันน่าขนลุกมาก - ใช่
แต่ส่วนใหญ่พวกมันไม่ทําร้ายมนุษย์
เราจะดูกรณีที่ทําร้ายกัน นี่คือปฏิบัติการปราโต
เป็นการสืบสวนในบราซิล
หลายสิบคนถูกเผาด้วยบางอย่างที่เหมือนเลเซอร์
เลี้ยว 90 องศากะทันหัน เปลี่ยนความเร็วที่ความสูงกว่า 35,000 ฟุต
เราไม่มีเทคโนโลยีแบบนี้เลย
ใช่ ตอนนี้เราไม่มี ตอนนั้นก็ยิ่งไม่มี มันต้องเป็นอย่างอื่นแน่นอน
ในฐานะนักบินทหาร เราถูกฝึกมา สําหรับทุกสถานการณ์
แบบดั้งเดิม ไม่ดั้งเดิม
เราจะฝึกยังไงเพื่อรับมือกับสิ่งที่
เกินขีดความสามารถทางยุทธวิธีของเราไปไกล
มันผิดกฎฟิสิกส์และอากาศพลศาสตร์อย่างที่เรารู้
ถ้าเราจะสืบหาเจตนาให้ได้
พวกเขาต้องการอะไร พวกเขาสนใจเราเรื่องอะไร
ก็ต้องมองด้านมืดไว้ด้วย
ดูมืดมาก
เราไปบราซิลกันได้ ดูว่าเราจะเจออะไร
ได้ ไปกันเถอะ
ดูเหมือนพวกเขามีเจตนาร้ายไหม
ความสามารถของสิ่งที่อยู่บนท้องฟ้านั้นคืออะไร
กองทัพอากาศบราซิลเรียนรู้อะไร พวกเขาได้หลักฐานที่แน่นหนาไหม
ถ้าพวกนี้เป็นมนุษย์ต่างดาวแล้วกลับมา ทําไมถึงเป็นที่นั่น
ทําไมต้องเป็นคนพวกนี้
ผมจะหาคําตอบให้ได้
คําบรรยายโดย อรภาริน อ่อนกอ